
Európsky parlament,
–	so zreteľom na návrh Komisie pre Európsky parlament a Radu (COM(2023)0643),
–	so zreteľom na článok 294 ods. 2, článok 43 ods. 2 a článok 114 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0388/2023),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskeho hospodárskeho a sociálneho výboru z 13. decembra 2023[footnoteRef:1], [1:  	Zatiaľ neuverejnené v úradnom vestníku.] 

–	so zreteľom na článok 59 rokovacieho poriadku,
–	so zreteľom na správu Výboru pre vnútorný trh a ochranu spotrebiteľa (A9-0009/2024),
1.	prijíma návrh Komisie ako svoju pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.







P9_TC1-COD(2023)0370
Pozícia Európskeho parlamentu prijatá v prvom čítaní 28. februára 2024 na účely prijatia nariadenia Európskeho parlamentu a Rady (EÚ) 2024/..., ktorým sa menia nariadenia (EÚ) č. 1379/2013, (EÚ) č. 167/2013 a (EÚ) č. 168/2013, pokiaľ ide o určité požiadavky na oznamovanie


(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2024/2838.)

